ระเบียบองค์การบริหารส่วนตำบลดงดินแดงระเบียบองค์การบริหารส่วนตำบลดงดินแดงว่าด้วยการรักษาความเป็นระเบียบเรียบร้อยและปลอดภัยในการให้ประชาชนเข้าตรวจดูข้อมูลข่าวสารพ.ศ.๒๕๕๒ เพื่อเป็นการรักษาความเป็นระเบียบเรียบร้อยและความปลอดภัยทั้งเป็นการอำนวยความสะดวกให้แก่ประชาชนในการตรวจดูข้อมูลข่าวสารอาศัยอำนาจตามความในมาตรา ๕๙ และมาตรา ๖๙/๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม(ฉบับที่ ๕) พ.ศ. ๒๕๔๖ และมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดการให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลดงดินแดงจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลดงดินแดงว่าด้วยการรักษาความเป็นระเบียบเรียบร้อยและปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้องค์การบริหารส่วนตำบล หมายความว่าองค์การบริหารส่วนตำบลดงดินแดง อำเภอหนองม่วงจังหวัดลพบุรีศูนย์ข้อมูลข่าวสารขององค์การบริหารส่วนตำบลหมายความว่า ศูนย์ข้อมูลข่าวสารขององค์การบริหารส่วนตำบลดงดินแดง อำเภอหนองม่วงจังหวัดลพบุรีข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารที่อยู่ในความครอบครองหรือความควบคุมดูแลของศูนย์ข้อมูลข่าวสารขององค์การบริหารส่วนตำบลดงดินแดงนายก อบต. หมายความว่านายกองค์การบริหารส่วนตำบลดงดินแดงปลัด อบต. หมายความว่าปลัดองค์การบริหารส่วนตำบลดงดินแดงเจ้าหน้าที่ประจำศูนย์ข้อมูลข่าวสารหมายความว่า พนักงานส่วนตำบลที่สังกัดสำนักปลัดองค์การบริหารส่วนตำบลดงดินแดงข้อ ๔ ให้นายก อบต.รักษาการตามระเบียบนี้และให้มีอำนาจออกประกาศ หรือคำสั่ง เพื่อประโยชน์ในการปฏิบัติตามระเบียบนี้ในการนี้นายก อบต. จะมอบหมายให้ปลัด อบต. ดำเนินการแทนก็ได้ ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกอบต. มีอำนาจวินิจฉัยสั่งการตามที่เห็นสมควรข้อ ๕ ให้ประชาชนเข้าตรวจดู ศึกษา ค้นคว้าข้อมูลข่าวสารของทางราชการได้ ณศูนย์ข้อมูลข่าวสารขององค์การบริหารส่วนตำบลดงดินแดง ซึ่งตั้งอยู่ที่ หมู่ที่ ๑ตำบลดงดินแดง อำเภอหนองม่วง จังหวัดลพบุรี รหัสไปรษณีย์ ๑๕๑๗๐หมายเลขโทรศัพท์/โทรสาร ๐ - ๓๖๔๒ - ๖๖๐๑ ในวันและเวลาราชการข้อ ๖ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๗ ประชาชนผู้ขอเข้าตรวจ ศึกษา ค้นคว้าต้องแสดงบัตรประจำตัวประชาชน หรือบัตรอื่นที่ทางราชการออกให้มาแสดงข้อ ๘ ประชาชนผู้ขอเข้าตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ให้ข้อ ๙ ห้ามนำอาวุธเข้าไปในศูนย์ข้อมูลข่าวสารข้อ ๑๐ ห้ามนำอาหาร เครื่องดื่ม หรือของมึนเมาเข้ามารับประทานในศูนย์ข้อมูลข่าวสารข้อ ๑๑ ห้ามนำสัตว์เลี้ยงเข้ามาในศูนย์ข้อมูลข่าวสารข้อ ๑๒ การใช้สถานที่ ต้องเคารพสถานที่ไม่ส่งเสียงดังรบกวนผู้อื่นและต้องรักษาความเป็นระเบียบเรียบร้อยข้อ ๑๓ การตรวจ ศึกษา ค้นคว้าข้อมูลข่าวสารใดพึงใช้ด้วยความระมัดระวัง และรักษาเยี่ยงวิญญูชนพึงกระทำข้อ ๑๔ เมื่อตรวจ ศึกษา ค้นคว้าข้อมูลข่าวสารใดเสร็จสิ้นเรียบร้อยแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๕ ห้ามนำข้อมูลข่าวสารใด ๆออกนอกศูนย์ข้อมูลข่าวสาร เว้นแต่ได้รับอนุญาตจากเจ้าหน้าที่ประจำศูนย์ข้อมูลข่าวสารข้อ ๑๖ ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหาย หรืออาจถูกดำเนินการตามกฎหมายข้อ ๑๗ การยืมหรือขอสำเนาข้อมูลข่าวสารใดต้องได้รับอนุญาตและเสียค่าธรรมเนียมตามที่องค์การบริหารส่วนตำบลกำหนดข้อ ๑๘ ผู้ใดไม่ปฏิบัติตามระเบียบนี้ ให้เจ้าหน้าที่ประจำศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารได้โดยวิธีการอันสมควรประกาศณ วันที่ ๗ มกราคม พ.ศ. ๒๕๕๒สง่าสำเภาพ่อค้านายกองค์การบริหารส่วนตำบลดงดินแดงปริยานุช/ผู้จัดทำ๒๘พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๒ ง/หน้า ๑๐/๒๐ พฤษภาคม ๒๕๕๒